กกต. เชิญชวนสมัคร "กกต.ท้องถิ่น" ระหว่างวันที่ 3-7 กุมภาพันธ์ 2563 นี้
กกต. เชิญชวนสมัคร "กกต.ท้องถิ่น" ระหว่างวันที่ 3-7 กุมภาพันธ์ 2563 นี้สำนักงานคณะกรรมการการเลือกตั้ง แจ้งระเบียบคณะกรรมการการเลือกตั้ง ว่าด้วยการเลือกตั้งสมาชิกสภาท้องถิ่น หรือผู้บริหารท้องถิ่น พ.ศ.2562 ข้อ 231 กำหนดให้ภายหลังระเบียบนี้ มีผลใช้บังคับ ให้หัวหน้าพนักงานส่วนท้องถิ่นดำเนินการสรรหาบุคคลเป็นคณะกรรมการการเลือกตั้งประจำองค์กรปกครองส่วนท้องถิ่น โดยสำนักงานคณะกรรมการการเลือกตั้ง ได้กำหนดกรอบระยะเวลาการดำเนินการสรรหา คณะกรรมการการเลือกตั้ง ประจำองค์กรปกครองส่วนท้องถิ่น โดยเปิดรับสมัคร ระหว่างวันที่ 37 กุมภาพันธ์ 2563 ตั้งแต่เวลา 08.30 น.-16.30 น.สำหรับคุณสมบัติผู้มีสิทธิสมัคร กกต. ท้องถิ่น กรุงเทพมหานคร และองค์การบริหารส่วนจังหวัด จะต้องเป็นข้าราชการ หรือเจ้าหน้าที่อื่นของรัฐ ที่ปฏิบัติหน้าที่ในเขตจังหวัดที่เป็นเขตเลือกตั้ง หรือเป็นผู้มีสิทธิเลือกตั้งที่มีภูมิลำเนาในเขตจังหวัดนั้น ส่วนกรณีเทศบาล เมืองพัทยาและองค์การบริหารส่วนตำบล จะต้องเป็นข้าราชการ หรือเจ้าหน้าที่อื่นของรัฐที่ปฏิบัติหน้าที่ในเขตอำเภอ ที่องค์กรปกครองส่วนท้องถิ่นนั้นตั้งอยู่ หรือเป็นผู้มีสิทธิเลือกตั้งที่มีภูมิลำเนาในเขตอำเภอนั้น มีสัญชาติไทยโดยการเกิด มีอายุไม่ต่ำกว่า 30 ปีบริบูรณ์ในวันสมัคร มีความเป็นกลางทางการเมืองและมีความซื่อสัตย์สุจริต สามารถยื่นใบสมัครได้ที่องค์กรปกครองส่วนท้องถิ่น ที่ประสงค์จะสมัคร หรือสอบถามรายละเอียดเพิ่มเติมได้ที่สำนักงานคณะกรรมการการเลือกตั้งประจำจังหวัดทุกจังหวัดและกรุงเทพมหานคร